།གྲང་བའི་ནད་སོགས།
མི་བདེ་བ་གང་ཡིན་པ་དེ་འོད་ཟེར་འཇའ་ཚོན་གྱི་རྣམ་པས་སྣ་སྒོ་དང་འོག་སྒོ་གཉིས་ནས་ཀྱང་བུན་པུན་ཐོན་པར་བསམ་མོ།།རླུང་ཕྱི་རོལ་དུ་འཛིན་པའི་ངང་ནས།ཁོང་ནས་སྟོང་པའི་ཤུགས་གཡས་གཡོན་དུ་བསྐོར་བ་དང་།
སྟེང་འོག་ཏུ་འཐེན་གནོན་བྱེད་པ་དང་།རྒྱབ་མདུན་དུ་བཅོལ་བ་རྣམམས་བྱེད་དོ།།ཁྲག་སོགས་ཚ་བའི་ནད་རྣམས་ལུས་ཀྱི་སྟོད་དུ་འབྱུང་བས།དེ་སེལ་བ་སྔར་བར་རླུང་བཟུང་།དེ་རྗེས་རླུང་རྔུབས་ཏེ་ཁ་སྦྱོར་དུ་བཟུང་།།

དེ་ཉིད་ཕོ་སྟོད་དུ་དྲངས་པ་ལ་ཕོ་སྟོད་དང་།རོ་སྟོད་གཡས་གཡོན་དུ་བསྐོར་བ་དང་།སྟེང་འོག་ཏུ་འཐེན་གནོན་དང་།རྒྱབ་མདུན་དུ་བཅོལ་བ་རྣམས་བྱས་ལ།རླུང་ཕྱིར་བཏང་བའི་ཚེ།སྣ་བུག་དང་འོག་སྒོ་གཉིས
ནས་ནད་འཇའ་ཚེན་གྱི་རྣམ་པས་ཐོན་པར་བསམ།རླུང་ཕྱིར་བཟུང་ལ་དེ་ཉིད་སྟོད་ཀྱི་ཆར་འཐེན་བྱས་ཏེ་མགོ་གཡས་གཡོན་དུ་བསྐོར་བ་དང་།སྟེང་འོག་ཏུ་འཐེན་གནོན་དང་།མདུན་རྒྱབ་ཏུ་བཅོལ་བ་རྣམས་བྱེད་པ་དང་།ལག་
པ་བསྐོར་ལ་བརྐྱང་བསྐུམ་བྱེད་ཅིང་སྤྲུག་པ་དང་།རྐང་པ་ཡང་བརྐྱང་བསྐུམ་བྱེད་ཅིང་སྤྲུག་པ།རླུང་གཏོང་བའི་ཚེ་ནད་རྣམས་དབང་པོའི་སྒོ་རྣམས་དང་།མགྲིན་པ་ཡན་གྱི་བ་སྤུའི་བུ་ག་རྣམས་དང་།རྐང་ལག་གི་སེན་མོའི
གསེབ་རྣམས་ནས་བུན་བུན་ཐོན་པར་བསམ།རླུང་ཕྱི་རོལ་དུ་བཟུང་བཞིན་པས་མགོ་བོ་བོསྐོར་བ་སོགས་བྱའོ།།རླུང་རེངས་བཅུའི་གེགས་སེལ་ནི།བུམ་པ་ཅན་ལ་སོགས་པའི་རླུང་གི་སྦྱོར་བ་བསྒོམ་པའི་གེགས་བྱུང་བའམ།
དེ་ལྟ་མིན་ཡང་རྡོ་རྗེའི་ལུས་ལ་གནད་དུ་བསྟན་པའི་རྫོགས་རིམ་གང་རུང་བསྒོམས་པས་རླུང་འདུ་བར་འགྱུར་ཞིང་།དེ་ལ་བརྟེན་ནས་གེགས་བྱུང་ན་གེགས་སེལ་གྱི་མན་ངག་འདི་རྣམས་བསྒོམ་དགོས་པ་ཡིན་ནོ།།དེ་ཡང་སྲོག་རླུང
ལ་སྐྱོན་ཞུགས་ཏེ་རོ་སྟོད་གཟེར་བ་དང་།སྙིང་མི་དགའ་བ་དང་།ཤེས་པ་འཕྱོ་བ་ལ་སོགས་བྱུང་ན་རྡོ་རྗེ་ནོར་བུའི་རྩེ་མོར་སེམས་དྲག་ཏུ་གཏད་ལ།སྔར་བུམ་པ་ཅན་ལ་སོགས་གོམས་པ་ཞིག་ཡིན་ན།ཟུར་སེལ་འཕེན་འཐེན་བྱེད
པ་ཡིན་ཞིང་།དེ་ལྟ་མིན་ན་སྟེང་རླུང་གསང་གནས་སུ་མནན་ལ།འོག་རླུང་རྣམས་རྡོ་རྗེ་ནོར་བུར་ཡལ་བར་བསམ་པ་ཡང་ཡང་བསྒོམས་པས་སེལ་ལོ།།རོ་སྟོད་ལ་ཆུ་ཚན་སོགས་ཆུ་དྲོན་མོས་བྲན་པས་ཀྱང་ཕན་པར་འགྱུར་རོ།།

༅མེ་མཉམ་ལ་སྐྱོན་ཞུགས་ན།ཕོ་བསྒོ་འཁྲོགས་དང་སྒྲེགས་སྐྱུག་སོགས་འབྱུང་བས།དེ་ལ་སེམས་མགྲིན་པར་གཏད་ལ་བར་རླུང་བཟུང་ཞིང་།ལྟོ་བའི་སྤང་བར་རླུང་ཡོད་པར་བསྐོར་བ་དང་།ཕོ་སྟོད་བསྐོར་བར།
ར་བྱས་པས་སེལ་ལོ།།འདི་ལ་ལྟོ་བ་ལ་ཐོག་མར་ཆང་གི་བཤུགས་པ་བྱས་ལ།དེ་ནས་བྱེ་མ་བསྲེགས་མ་ལྟ་བུ་གང་ཡང་རུང་བས་གྲང་དུགས་བྱས་པས་ཀྱང་ཕན་པར་འགྱུར་རོ།།ཐུར་སིལ་ལ་སྐྱོན་གུགས་ཏེ་ཆུ་ལམ་དང་།
ཤང་ལམ་དུ་ན་ཚ་སྐྱེ་བ་དང་།བཤང་གཅི་བསྡོམས་པ་དང་།བཤང་གཅི་མི་ཐོན་པ་སོགས་བྱུང་ན་སེམས་སྤྱི་བོར་གཏད་ལ།བཤང་ལམ་དང་ཆུ་ལམ་གྱི་སར་དང་།ཚང་ར་ལ་སོགས་པར་ཁུ་ཚུར་བརྡེག་ཅིང་འཕུར་མཉེ་བྱས་བྱས།
སེལ་ལོ།།གྱེན་རྒྱའི་ཆུང་རེངས་ན།མགྲིན་པ་འགགས་པ་དང་།ནང་དུ་ཤ་སྐྱེ་བ་དང་།བྲེ་བ་ཚ་བ་ལ་སོགས་པ་དང་།སྣ་བུག་ཚ་བ་ལ་སོགས་པ་འབྱུང་ཞིང་།དེ་སེལ་བ་ལ་རླུང་དྲག་ཏུ་རྔུབས་ལ།རླུང་བཟུང་ཞིང་མགོ་བོ་
སྐོར་བར་བྱ།དྲག་ཏུ་རླུང་བུས་ལ་ཡང་མགོ་བསྐོར་རོ།།འདི་ལ་མགྲིན་པའི་བུམ་ཅན་ལྟ་བུ་དང་སྦགས་ཏེ་མགོ་བསྐོར་བར་བྱས་ན།གེགས་སེལ་མཆོག་ཏུ་འགྲོའོ།།ཁྱབ་བྱེད་ཀྱི་རླུང་རེངས་ན།ལུས་ཐམས་ཅད་ན་བའམ།
སྦྲིསྤྲིད་པའམ།ལུས་ཁོལ་བུ་ཁོལ་བུར་ཚ་ཙག་པ་ལ་སོགས་འབྱུང་བས།ཡན་ལག་ཐམས་ཅད་སྤྲུག་ཅིང་།ལུས་འདར་ཕྲུག་ཕྲུག་བྱའོ།།འདི་ལ་རྫས་ཀྱི་ཁྱད་པར་སྡུམ་དང་གཡེར་མ་བསྲེས་པས་ལུས་ལ་བྱུགས་པ་དང་།།
འཁྲུལ་འཁོར་གྱི་ཁྱད་པར།ཀ་པཱ་ལ་ཨཱ་ས་ན་བྱ་བ།སྤྱི་བོ་ས་ལ་བཙུགས།རྐང་པ་གཉིས་གནམ་དུ་བསྟན་པའི་ལུས་སྐྱོང་བྱས་པས་ཀྱང་སེལ་བར་འགྱུར་རོ།།ཡན་ལག་གི་རླུང་རེངས་པ་སེལ་བ་ལ།མིག་ཏུ་རྒྱུ་བའི་རླུང་

རེརེངས་ཏེ།མིག་ཚ་བ་དང་མི་གསལ་བར་འགྲོ་བ་ལ་སོགས་བྱུང་ན།ལྟོ་བ་ཕྱིར་བསྐྱེད་པའི་བུམ་པ་ཅན་བཟུང་ལ་ཤུགས་དང་ལྡན་པས་མིག་དྲག་ཏུ་གཡས་གཡོན་དུ་བསྐོར་བ་དང་།ཡས་མྱུར་དུ་བལྟ་བ་རྣམས་བྱས་ལ་མཐར
རླུང་འབུད་ཅིང་ལུས་དྲག་ཏུ་སྤུག་གོ།།འདི་ལ་རྫས་ཀྱི་ཁྱད་པར་ཚ་བ་ལ་བརྟེན་ཏེ་མིག་ན་ན་གུར་གུམ་སོགས་འདེབས་པ་དང་།གྲང་བ་ལ་བརྟེན་ན་སྐྱེར་བའི་ཁཎྜ་སོགས་བྱུག་ཅིང་།སྔ་དྲོ་སོ་བརྡར་བ་བྱུགས་པས་ཀྱང་ཕན་ཕར
འགྱུར་རོ།།རྣ་བར་རྒྱུ་བའི་རླུངས་རེངས་ན།རྣ་བར་འུར་བ་དང་།ན་ཟུག་སྐྱེ་བ་ལ་སོགས་པ་འབྱུང་བས་དེ་སེལ་བ་ལ།རླུང་དྲག་ཏུ་རྔུབས་ལ་ལྟོ་བ་བསྐྱེད་པས་བུམ་པ་ཅན་བཟུང་ལ།རྣ་བ་མི་བདེ་བའི་ཕྱོགས་དེ་བཀབ་ཅིང་།
མཐར་དྲག་ཏུ་འབུད་པའི་ཚེ་རླུང་རྣམས་རྣ་བ་མི་ན་བའི་ཕྱོགས་ནས་འཐོན་པར་བསམས་ལ།ལུས་ཐམས་ཅད་དྲག་ཏུ་སྤྲུག་གོ།།འདི་ལ་རྫས་ཀྱི་ཁྱད་པར་དྲི་ཆུ་དྲོན་མོས་རྣ་བ་བཀང་སྟེ་མཐར་ཕྱིར་འབོའོ།།ཡང་དག་པ་རྒྱུ་བའི་རླུང་རེདྲ་
ན།སྣ་བུག་གི་ལམ་ཚ་བ་སོགས་མི་བདེ་བ་འབྱུང་བས།དེ་སེལ་བ་ལ།རླུང་དྲག་ཏུ་རྔུབས་ལ།ལྟོ་བ་ཕྱིར་བསྐྱེད་པས་བུམ་པ་ཅན་བཟུང་ལ།ལག་པ་གཡས་གཡོན་རེས་མོས་ཀྱིས་སྣའི་རྩེ་ནས་བཟུང་སྟེ་མཉེ་བ་དང་།བྱ་གཤོག
གཡས་གཡོན་ནས་དུས་གཅིག་ཏུ་ལག་པ་གཡས་གཡོན་གྱི་བཟུང་ལ་མཉེ་ཞིང་།མཐར་དྲག་ཏུ་འབུད་ཅིང་ལུས་ཐམས་ཅད་སྡུག་གོ།།རབ་ཏུ་རྒྱུ་བའི་རླུང་རེངས་ན།ལྕེ་མི་བདེ་བ་དང་།སྦྲིད་པ་དང་།ཟོར་བསྐྱེབ་སོགས་འབྱུང་བས
དེསེལ་བ་ལ།རླུང་དྲག་ཏུ་རྔུབས་ལ་ལྟོ་བ་ཕྱིར་བསྐྱེད་པའི་བུམ་པ་ཅན་བཟུང་ལ།ལྕེ་བརྐྱངས་ཤིང་བསྒྲིལ་ལ་རྐན་ལ་སྦྱོར་ཅི་ཐུབ་བྱ་བ་ལན་མང་དུ་བྱས་པའི་མཐར།རླུང་དྲག་ཏུ་འབུད་ཅིང་ལུས་ཐམས་ཅད་སྤྲུག་གོ།།ངེས་

པར་རྒྱུ་བའི་རླུང་རེངས་ན།ལུས་ཐམས་ཅད་ན་བ་དང་།སྦྲིད་པ་དང་།ལུས་ཁོལ་བུར་ན་བ་སོགས་འབྱུང་བས་དེ་སེལ་བ་ལ་རླུང་དྲག་ཏུ་རྔུབས་ལ།ལྟོ་བ་ཕྱིར་བསྐྱེད་པའི་བུམ་པ་ཅན་བཟུང་ལ།ལག།
པ་གཉིས་ཀྱི་སོར་མོ་གཅན་གཟན་གྱི་སྡེར་མོ་ལྟར་བསྐུམས་ལ།ཞྭ་བཞི་བསྒྲིམ་པས་སྤྲུག་པ་དང་།རྐང་པའི་སོར་མོ་ཡང་བསྐུམས་ལ་ཉྭ་བཞི་བསྒྲིམ་པས་སྤྲུག་པ་དང་།ཁ་བགྲད་པས་ཉྭ་བཞི་བསྒྲིམས་ལ་མགོ་སྤྲུག་པ་དང་།རོ
སྟོད་གཅུ་བ་དང་།རྒྱ་མཚོ་བསྐྱོད་པ་སོགས་བྱས་ལ།མཐར་རླུང་དྲག་ཏུ་འབུད་ཅིང་།ལུས་ཐམས་ཅད་སྤུག་གོ།།ཚ་བའི་ནད་སེལ་བ་ལ།རང་གི་སྤྱི་བོར་ཧཾ་ཡིག་དཀར་པོ་མགོ་བོ་ཐུར་དུ་བསྟན་པ།འོད་ཟེར་དཀར་པོ་ཤིན་ཏུ
བསིལ་བ་འཕྲོ་བ་ལས།བདུད་རྩི་རེག་བྱ་ཤིན་ཏུ་བསིལ་བ་བབས་ཏེ།འོད་ཟེར་དང་བདུད་རྩིས་ལུས་ཀྱི་ནང་གྲང་བསིལ་བསིལ་གྱུར་པ་ལ་སེམས་གཏད་པས་སེལ་ལོ།།གྲང་བའི་ནད་སེལ་བ་ལ།རང་གི་ལྟེ་བའམ་གསང
གགནས་སུ་ཨ་ཡིག་དམར་པོ་ཤིན་ཏུ་ཚ་བའི་རང་བཞིན་ཅན་ལས།༥འོད་ཟེར་དམར་པོ་རེག་བྱ་ཤིན་ཏུ་ཚ་བ་འཕྲོས་ཏེ།དེས་ལུས་ཀྱི་ནང་ཐམས་ཅད་གང་བས་ཚེའུར་རེ་གྱུར་པར་བསམས་པས་སེལ་ལོ།།འདུས་པའི་ནད་ཀྱིས་ལུས་ལྗི་བར།
གྱུར་ན།གསང་གནས་སུ་ཡཾ་ཡིག་ཤིན་ཏུ་གཡོ་བའི་རང་བཞིན་ཅན་བསྒོམས་ལ།དེ་ལས་འོད་ཟེར་འཕྲོས་པས།ལུས་ཀྱི་ཤ་ཁྲག་ལྤགས་པ་རུས་པ་བརྗིད་མེད་པ་དུ་བ་འདྲ་བ་ཞིག་ཏུ་གྱུར་པ་ཡཾ་ལས་འཕྲོས་པའི་རླུང་གིས་ཡང
ཡར་གྱེན་དུ་འདེགས་པར་བསམས་པས་སེལ་ལོ།།གཞན་ཡང་རླུང་རེངས་པ་སྟེ།རྩ་གནས་སུ་འགགས་པའི་གེགས་སེལ་སྤྱི་ཁྱབ་ནི།རང་གི་ལུས་ཀྱི་གནས་ཐམས་ཅད་ནས་རླུང་རྣམས་འོད་ཟེར་གྱི་རྣམ་པ་རྟ་རྔ་ལྟ་བུ་རྐང་དང

བཅས་ས་པ་བྱུང་སྟེ་བཤད་སྒོ་ནས་འཐོན་ས་འོག་ཐག་རིང་པོར་སོང་སྟེ་མཐར་ཡལ་བར་བསམ།འདི་ལ་འཁྲུལ་འཁོར་ཡང་ལངས་ཏེ་རྐང་པ་གཉིས་དྲག་ཏུ་བསྐྲད་པ་དང་བཤད་སྒོ་ཕྱིར་ཕུལ་ཞིང་ལྷོད་པས་ཀྱང་སེལ་ལོ།།ཡང་རླུང་རྩ་
གནས་རྣམས་སུ་འཁྱིལ་བའི་གེགས་ནི།རླུང་རེངས་པ་ལས་གེགས་དང་མི་བདེ་བའི་རྣམ་པ་ཆ་ཕྲ་བར་འབྱུང་སྟེ་དེ་སེལ་བ་ལ།རླུང་རྣམས་འོད་ཟེར་གྱི་རྣམ་པས་ལུས་ཀྱི་ནང་ནས་ཡར་བྱུང་སྟེ།སྤྱི་བོ་ནས་བོན་པ་བར་སྣང་ཟག་རིང་།།
པོར་ཡལ་བར་བསམ་ཞིང་ཧ་རིང་དང་།ཧ་ཐུང་ཡང་འདོན་ནོ།།གཞན་ཡང་གཟེར་ལུས་ཀྱི་དབུས་སུ་སྟེང་འོག་ཏུ་འབྱུང་བའམ།སྟོད་ཀྱི་ཆར་རྒྱབ་མདུན་དུ་གཟེར་བ་ལྟ་བུ་བྱུང་ན།རྡོ་རྗེ་རྒྱ་གྲམ་གྱིས་སྟེང་དུ་གཟེར་བ་ལ་སྟེང་།
ནས་མནན་པར་བསམ་ཞིང་།མདུན་རྒྱབ་ཏུ་གཟེར་ན་རྡོ་རྗེ་རྒྱ་གྲམ་གྱིས་ནང་ནས་མདུན་ཕྱོགས་སུ་མནན་པར་བསམ་མོ།།འཁོར་ལོ་བསྐོར་བ་ནི།རོ་སྟོད་དང་།ལྟོ་བ་དང་།རྒྱུ་ཞབས་རྣམས་ནས་མི་བདེ་བར
གྱུར་ན།ཟད་དེ་དང་དེར་འཁོར་ལོ་རྩེ་མོ་ཤིན་ཏུ་རྣོ་བ་ཁ་དོག་ཇི་ལྟར་རིགས་པ་ཞིག་བསྒོམས་ལ།དེ་དྲག་ཏུ་འཁོར་བས་ཇེ་ཆེར་གྱུར་ཏེ།རྩིབས་རྣམས་ཀྱིས་ཡོངས་སུ་བཅད་པའི་ལུས་ཀྱི་ཕྱིན་མར་ཐོན་པས་ལུས་ཉིད་སྨད་ཧར
གྱིས་བཅད་པར་བསམ།འདི་ལ་རླུང་སྦྱོར་བུམ་ཅན་གང་ན་སར་སྡིགས་པར་བྱེད་པའོ།།སྲད་བུ་ལ་བརྟེན་པ་ནི།རང་གང་ན་སར་སྲད་བུ་གྲུ་གུ་ལྟ་བུ་ཞིག་ཡོད་པ་དེ་ནར་གྱིས་ཕར་སོང་།ལུས་ཀྱི་ནཱ་སར་བུ་ག་བྱུང་སྟེ་སོང་
བ་སྟེ་གཅིག་ལུས་ནང་ན་ཐོགས་པར་ཡོད་པ་སྟེ།སླར་གྲུ་གུ་འགྲིལ་བ་ལྟར་ཕར་ཧྲིལ་ཏེ་འགྲིལ་བར་བསམ།དེ་ལྟ་བུ་ཡང་ཡང་བསྒོམ་ཞིང་།རླུང་སྦྱོར་བུ་ག་ནས་སྲད་བུ་པར་འགྲོ་བའི་ཚེ།རླུང་ཁ་སྣ་གཉིས་ཀ་ནས་དྲག་ཏུ་

འབུད་དོ།།བུ་ག་མང་པོའི་སྦྱོར་བ་ནི།ལུས་ཐམས་ཅད་ཚགས་སེ་ལྟར་ཁྲོལ་ཚགས་སུ་འདུག་པ་ལ།འབེབས་ཆུང་དང་བཅས་ཧ་བཏོན་པས།རླུང་རྣམས་དུ་བའི་རྣམ་པས་བུ་ག་ནས་བུན་བུན་ཐོན་པར
བསམ་མོ།།འཁོར་ལོ་མེད་པ་ནི།རང་གི་གསང་གནས་ཡན་ཆད་དང་།མགྲིན་པ་མན་ཆད་ཀྱི་ལུས་སྤྲ་དོང་ལྟ་བུ་སྟོད་སྨད་ཟད་ཐལ་དུ་ཡོད་པ་དབང་མཐོ་བ་ཞིག་བསྒོམ།ཤེས་པ་བྱིང་བ་དང་།ཐུར་སེལ་ལ་སྐྱོན་ཞུགས
པཔའི་ནད་དང་།ཆུ་སེར་དང་།གྲང་བ་སོགས་ཀྱིས་རྐེད་པ་མན་ཆད་ན་ན།འོག་ནས་རླུང་གི་ཚོགས་དཔག་ཏུ་མེད་པ།རང་ལུས་སྤ་དོང་ལྟ་བུའི་ནང་ན་ཡར་ཤོང་ཚད་དུ་སོང་།སྟེང་གི་བུ་ག་ནས་ཐོན།བར་སྣང་ཐག་རིང་པོར་ཡལ
བར་བསམ་ཞིང་།རླུང་ཁ་སྣ་གཉིས་ཀ་ནས་དྲག་ཏུ་བུས་ལ།ལག་པ་དྲག་ཏུ་སྤྲུག་གོ།།ཡང་རྒོད་པ་ཤས་ཆེ་བ་དང་།ལྟེ་བ་ཡན་ཆད་ནན།སྟེང་ཕྱོགས་ཀྱིས་ནམ་མཁའ་ནས་རླུང་གི་ཚོགས་དཔག་ཏུ་མེད་པ་བྱུང་།ལུས་སྤ་དོངས
ལྟ་བུའི་ནང་ནས་མར་ཞུགས་ཏེ་སོང་།ས་འོག་ཐག་རིང་པོར་ཡལ་བར་བསམ།རླུང་ཁ་སྣ་གཉིས་ཀ་ནས་རྔུབས་ལ།སྡོད་ཡོད་ན་འབེབས་ཆུང་བྱ་བའམ།ལངས་ན་རྐང་པ་གཉིས་རེས་མོས་ཀྱིས་དྲག་ཏུ་སྤུག་གོ།།ལུས་རབ་ཏུ་ཞུ་བའི་
སྦྱོར་བ་ནི།རང་གི་འོག་ཏུ་ཐོག་མར་མཚོ་ཆུང་མར་ཁུའམ་ཆུ་དྲོན་ལྟ་བུས་གང་བ་ཞིག་བསམས་ལ།དེ་ཀ་ཆེར་གྱུར་པའི་ནང་དུ་རང་གི་ལུས་ཀྱང་རིམ་པས་ནུབ་སྟེ།སྤྱི་བོ་མན་དེའི་ནང་དུ་ནུབ་ཅིང་བྱིང་བ་ན།རང་གི་ལུས་ཡོངས་སུ་ཞུ་སྟེ་དེ་དང
འདྲེས་པར་བསམ།འདིས་ནི་སེམས་མི་གནས་པར་རྣམ་རྟོག་དྲག་ཏུ་འཕྲོ་བའི་གེགས་སེལ་ལོ།།བོགས་འདོན་གྱི་དམིགས་པ་ནི།མཉམ་བཞག་ཏུ་རྟོག་མེད་རྣམ་པར་མི་རྟོག་པ་སྒོམ་པར་བྱེད་པ་ཞིག་ཡོད་ན།འགྲོ་འཆག་ཉལ་འདུག་སོགས།

ཐུན་མཚམས་རྣམས་སུ་ཡང་དྲན་པོའི་རྟེན་དངོས་པོ་ཇི་ལྟར་རིགས་པ་ཞིག་བཞག་ལ།དེ་ཡང་ཡང་མཐོང་བའི་རྐྱེན་གྱིས་བསྐུལ་ཏེ།མི་རྟོག་པ་ཡང་ཡང་དྲན་པར་བྱས་སྟེང་བསྒོམས་ཀྱང་མཉམ་བཞག་ལ་གྲོགས་ཐོན་པར་འགྱུར་རོ།།
ཡང་མཉམ་བཞག་ཏུ་གཏུམ་མོ་ལྟ་བུ་རྟོག་བཅས་ཀྱི་རྣལ་འབྱོར་སྒོམ་པར་བྱེད་པ་ཞིག་ཡིན་ན།ཐུན་མཚམས་རྣམས་སུ།དཔེར་ན།ཟས་ཟ་བའི་ཚེ།ཟས་ཀྱི་དབུས་སུ་གཏུམ་མོ་ཨཾ་ཡི་གེ་སྒོམ་པར་བྱེད་པ་དང་།གཞན་ཡང
གཏམ་སྨྲ་བའི་ཚེ།དེའི་ཁའི་ནང་དུ་གཏུམ་མོ་ཨཾ་ཡིག་སྒོམ་པར་བྱེད་པ་སོགས་ལ་བསླབ་པས་ཀྱང་བོགས་ཐོན་པར་འགྱུར་རོ།།གཞན་བླ་མ་ཡི་དམ་རང་གང་མོས་ཞིག་པར་སྣང་ཐག་རིང་པོར་བཞུགས་པར་བསམས་ལ།རང
ཉིད་ལྗོན་ཤིང་ལྟ་བུ་ཞིག་ལ་འཛེགས་ཏེ་ཡང་ཕྱིན་ཞིང་།བླ་མ་ཡི་དམ་བཞུགས་པ་དང་ཐད་མཉམ་པར་སླེབ་པ་ན།འདི་དག་ཐམས་ཅད་རང་སེམས་ཀྱི་སྣང་བ་ཙམ་ཡིན།བདེན་པར་གྲུབ་པ་ཅུང་ཟད་ཀྱང་མེད་སྙམ་པའི་འདུན
པ་ཅུང་ཟད་གཏད་ལ།རང་དང་བླ་མ་ཡི་དམ་དང་སྣང་བ་ཐམས་ཅད་སྟོང་པ་ཉིད་ཀྱི་ངང་དུ་བག་བཅད་དེ།ཡིད་ལ་མི་བྱེད་པའི་ཚུལ་གྱིས་ཅུང་ཟད་མཉམ་པར་བཞག།ཡང་དེ་ལས་ལངས་ཏེ་བླ་མ་ཡི་དམ་དེ་ལས་ཀྱང་མཐོ་བའི་ནམ།
མཁའི་དབྱིངས་ནས་བཞུགས་པར་བསམཱ་ལ།རང་ཉིད་ཉི་ཟླའི་འོད་ཟེར་རམ།ལྗོན་ཤིང་ལྟ་བུ་གང་རུང་ཞིག་ལ་འཇིགས་ཏེ་ཕྱིན་པ་ན།བླ་མ་ཡི་དམ་བཞུགས་པའི་ཐད་དང་མཉམ་པར་སྲེབ་པ་ན།སྔར་བཞིན་སྟོང
ཉིད་ཀྱི་ངང་དུ་མཉམ་པར་འཇོག་པ་སོགས་མཐའ་མེད་ཀྱི་བར་དུ་བྱས་པས་ཀྱང་ཏིང་ངེ་འཛིན་ཐམས་ཅད་ལ་བོགས་ཐོན་ཞིང་ཡོན་ཏན་ཡར་འཕེལ་དུ་འགྱུར་རོ།།འདིར་སྨྲས་པ།ཚངས་སོགས་གྲགས་ལྡན་ལྷ་ཡིས་བཏུད།

པའི་འོད་ཀྱིས་ཕྱོགས་ཀུན་མཐའ་བསྐོར་ཞིང་།།ཐུགས་རྗེའི་ཆ་ཤས་ཡོངས་སུ་གྲང་བར་གྲུབ་པའི་རྟགས་རིས་མ་ཉམས་པ།།བཟང་ཡས་ལུས་ཅན་རྒྱ་མཚོའི་གཉེན་གྱུར་ཕྲན་པ་དེའི་བདུད་རྩིས་སྤྲོབ་མཁན།
པྲལ་ལྡན་བདེ་ཆེན་རྡོ་རྗེའི་ཟླ་བ་འཕགས་ཡུལ་ཤར་རིའི་ཕྲག་པར་ཤར།།གང་དེས་དངོས་གྲུབ་མཆོག་བརྙེས་བྱེ་བ་བརྒྱའི།།རྨད་བྱུང་ཕན་བ་དེའི་ལམ་བཟང་ཇི་སྙེད་པ།།གཅིག་ཏུ་དྲིལ་བ་རྡོ་རྗེའི་ཐེག་པ་ཡི།།རིམ་གཉིས་
རྣལ་འབྱོར་མཆོག་གི་དགའ་སྟོན་བསྐྲུན།།གང་འདི་རིགས་ཀྱི་ཁྱབ་བདག་རྡོ་རྗེ་འཆང་།།བཤེས་གཉེན་དམ་པར་སྣང་བ་ཀུན་དགའི་མཚན།།འདྲེན་པ་མཆོག་དེས་གང་རིའི་ཁྲོད་འདི་རུ།།སྔོན་མེད་ལེགསུ་བཤད་གསལ་བའི།
དུད་བཀྱེ།།བརྒྱད་ཁྲི་བཞི་སྟོང་ཆོས་རྣམས་ཀྱི།།སྙིང་པོ་ལས་ཀྱང་ཆེས་སྙིང་པོ།།འདི་བྲིས་དགེ་བ་གང་ཐོབ་པས།།ཟུང་འཇུག་རྡོ་རྗེའི་སྐུ་ཐོབ་ཤོག།ཅེས་པའི་དའ་ང་རྒྱལ་བ་ཀུན་འདུས་ཀྱི་ངོ་བོ་རྗེ་བཙུན་རྡོ་རྗེ་འཆང་ཀུན་
གའ་སྙིང་པོའི་གསུང་ལས་ཇི་ལྟར་བྱུང་བ་བཞིན།ཤཱཀྱའི་དགེ་སློང་ཡེ་ཤེས་རྒྱ་མཚོས་ཟིན་བྲིས་སུ་བགྱིས་པའོ།།།མངྒ་ལམ།།།